Bya Ruth Andera

<a href="http://dembefm.ug/wp-content/uploads/Abavunanwa.jpg"><img class="alignnone size-medium wp-image-26993" src="http://dembefm.ug/wp-content/uploads/Abavunanwa-300x202.jpg" alt="" width="300" height="202" /></a>

Kooti yamagye etuula e Makindye, abajaasi be gye lye gwanga erya UPDF babiri ebasibye buli omu emyaka 15 olwokwekobaana mu bulumbaganyi  obwakolebwa ku nkambi yamagye etuula e Mbuya  obwaliwo ngennaku zomwezi <strong>4<sup>th</sup>  March</strong> mu mwaka gwa 2013.

Abalamuzi ba kooti eno 7 ngekubirizibwa <strong>Lt Gen. Andrew Gutti</strong>  olunnaku olwe gguno abavunanwa babasingisizza emisango egyekuusa ku kutataganye ebyokwerinda.

Okusinziira ku nnamula ya kooti esomeddwa <strong>Lt. Gen  Gutti</strong>, abalamuzi 7 bonna awatali kwesalamu nga basinziira ku bujulizi obuzze buletebwa <strong>Lt. Augustine Moro</strong> ne munne <strong>Private. Kenneth Kalokwera</strong> bategeka obulumbaganyi buno nga bugenderevu.

Oludda oluwaabi olukulembeddwamu <strong>Maj. Rapheal Mugisha</strong> lubadde lulumiriza nti abajaasi bano bakwatibwa ku nkambi wenyini oluvanyuma lwobulumbaganyi ne mmundu ezaali zimaze okuwandagaza amasasi, nga buno bwa bujulizi obumala obumazi.

Bwabadde abawa ekibonerezo ekye myaka 15 <strong>Lt. Gen. Gutti</strong> abajiddeko emyaka 5 gyebamaze ku alimanda kubanga enneyisa yabwe ebadde nnungi.

Wano era ategezezza nti balina omukisa okuddukira mu kooti ejjulirwamu eya waggulu.