<em><strong>Bya Gertrude Mutyaba</strong></em>

Poliisi mu district ye Bukomansimbi eriko omuwala ow'emyaka 15 gwekutte ku bigambibwa nti yabadde awambye abaana 2.

Addumira poliisi ye Bukomansimbi <strong>Sowedi Manisur</strong> agambye nti omukwate yasoose kubba omwana <strong>Esther Nannozi</strong> owomwaka ogumu, nga yamujje Ku jajja we <strong>Roset Nanyonga</strong> naddukira e Sembabule nga eno nayo yabbyeyo omwana omulala.

Manisur agambye nti abatuuze e Sembabule beekengedde omuwala ono okubeera n'abaana 2 ku myaka gye, abatuuze ekyabawalirizza okutemya ku police.

Omukwate yategeezezza nti yatumibwa banne okuva e Gayaza mu district ye Wakiso, okujja e Bukomansimbi afuneyo abaana 6 nga okubalya nga balamu.

Omukwate yagambye nti balina group ya Bantu nga 10 nga balya abantu, era basezi.

Kati omukwate akuumibwa ku poliisi e Bukomansimbi, okunonyereza kugenda mu maaso.