Loodi meeya wa Kampala  Erias Lukwago akkirizza okwetonda kwa ssenkaggale w’ekibiina kya DP  Norbert Mao.

Olunaku olw’eggulo  Mao yetondedde Lukwago olw’ebisongovu bweyamuwerekereza oluvanyuma lwa Lukwago okusimbira ttabamiruka w’ekibiina ekkuuli.

&nbsp;

Wabula Lukwago agamba  okwetonda kwa Mao kulina okuwerekerezebwako ebikolwa mu kuzza obumu mu kibiina.

&nbsp;

Agamba Mao kati essira alina kuliteeka ku kugonjoola ensonga ezayanjibwa akakiiko akatekebwawo okutabaganya ekibiina aka Olum.

&nbsp;

Mungeri yeemu loodi meeya ategezezza nga enteekateeka z’ekisinde kyabwe ekya  Platform for Truth and Justice kyakugenda mu maaso n’enkungaana zaakyo e Mityana nga era bakusaba mu butongole okwetaba mu lusirika lw’omukago ogugatta ebibiina ebivuganya gavumenti ogwa Democratic Alliance .