<a href="http://dembefm.ug/wp-content/uploads/NRM-money.jpg"><img class="alignnone size-medium wp-image-8067" alt="NRM money" src="http://dembefm.ug/wp-content/uploads/NRM-money-300x201.jpg" width="300" height="201" /></a>

Abakulembeze b’ekibiina kya NRM mu massekati ga Kampala  basizza kimu nga nkuyege omukulembeze w’eggwanga Yoweri Museveni yesimbewo awatali amuvuganya mu kulonda kwa bonna okwa 206.

Kino kiddiridde ensisinkano y’okukubaganya ebirowoozo ebadde wali  ku kitebe kya Division mu kampala amakya ga leero.

Ssentebe wa Division ya Kampala  Godfrey Nyakaana agamba president akoledde nyo eggwanga kale nga tasaana kuvuganyizibwa mu 2016.

Mungeri yeemu ssentebe w’abavubuka ba NRM mu kampala Steven Mukasa agamba president abavubuka abafuddeko nyo, nga yabaterawo n’ensimbi z’entandikwa ezabavubuka kale nga tasaanye kuvuganyizibwa.

Ababaka ba NRM mu lusirika lwabwe e  Kyankwanzi baleta ekiteeso President Museveni yesimbewo awatali amuvuganya mu 2016 olw’obulungi bw’ekibiina.

Wabula abantu abenjawulo kino bbo bakiwakanya nga bagamba enkola ya demukulasiya erina okugenda maaso.