Bya Ivan Ssenabulya

<a href="http://www.dembefm.ug/wp-content/uploads/arrest.jpg"><img class="alignnone size-full wp-image-31478" src="http://www.dembefm.ug/wp-content/uploads/arrest.jpg" alt="" width="275" height="183" /></a>

Omulamuzi w'eddala erisooka mu kkooti e Mukono Mariam Nalugya asindise abasajja 4 mu kooti enkulu bawozesebwe emisango gyobutemu nga kigambibwa nti bebakuba musiga nsimbi amasasi, eyali akulira kampuni ya Nile Steel and Plastics e Nangwa.

Abavunanwa kuliko <strong>Francis Ogwal</strong> owemyaka 30 ng'amukuumi mu kampuni y'obwanayini, <strong>Joseph Nalondah</strong> owa 32 nga muzimbi era omutuuze we Mutungo e Nakawa, <strong>Edson Musiguzi</strong> 31 omusubuzi nga mutuuze we Nansana mu Wakiso ne <strong>Omala Kokasi</strong> 29 bebasindikiddwa mu kooti enkulu.

Oludda oluwaabi lugamba nti bano ne munaabwe atanasindikibwa mu kkooti enkulu <strong>Fred Gatukaya</strong> 45 omutuuze wa Banda e Nakawa nga 1 Septmber wa 2017 batemula <strong>Yung Ye Su</strong> eyali akulira kampuni ya Nile Steel and Plastics bwebamukuba amasasi agamutta.

Bano bayingira munda mu kampuni nga befudde ba kasitoma nekigendeerwa ekyokubba ensimbi.