&nbsp;

[caption id="attachment_18088" align="alignright" width="430"]<a href="http://dembefm.ug/wp-content/uploads/tobacco-2.jpg"><img class="size-full wp-image-18088" src="http://dembefm.ug/wp-content/uploads/tobacco-2.jpg" alt="File Photo: Omukazi akutte taaba" width="430" height="250" /></a> File Photo: Omukazi akutte taaba[/caption]

&nbsp;

Abalimi ba taaba okuva  Bugangaizi mu disitulikiti ye Kibale bakwanze omukubiriza w’olukiiko lw’eggwanga  ekiwandiiko nga bemulugunya ku kulwawo okusasulwa.

Abalimi bano wansi w’ekibiina kyabwe ekya  Kakumiro farmers Association balumiriza kampuni ya continental tobacco Uganda Ltd okubakandaliriza okubasasula nga bajiwadde taaba waabwe nga tebafunanga yadde ennusu okuva mu mwezi  gwa August omwaka oguwedde.

Nga bawaayo ekiwandiiko kino, omu ku bakulembeddemu abalimi bano Barnabas Nsamba agamba okulwawo okubasasula tekirinyiridde dembe lyabwe lyabuntu kyokka wabula nga kati nabo amabanja gabali mu bulago n’ebizibu ebirala.

Bano kati baagala basasulwe obuwumbi bwabwe 5 nga bayambibwako palamenti.

Nga abanukula, sipiika Kadaga awabudde akakiiko ka palamenti ak’ebyobulimi  okuyita abakulira kampuni eno eyogerwako bababuuze lwaki tebasasula balimi bano nga bwebetegeka okugenda mu kkooti.