[caption id="attachment_17154" align="alignright" width="300"]<a href="http://dembefm.ug/wp-content/uploads/Enanga-fresh.jpg"><img class="size-medium wp-image-17154" src="http://dembefm.ug/wp-content/uploads/Enanga-fresh-300x233.jpg" alt="File Photo: Fred Enanga" width="300" height="233" /></a> File Photo: Fred Enanga[/caption]

Abantu abasoba mu 26 beebattiddwa mu bikujjuko by’okwaniriza omwaka omuggya okwetoloola eggwanga lyonna.

Okusinziira ku poliisi , tewabaddewo nnyo mivuyo giri awo yadde nga mu bitundu ebimu waliwo ettemu eryalabiseeko.

Omwogezi wa poliisi mu mu ggwanga  Fred Enanga agamba nti okufa okusinga kwekuusa ku bukubagano mu maka n g’abantu munaana beebabufiiramu ate bana bbo battibwa abantu abatwalira mu ngalo.

&nbsp;

Mu ngeri yeemu,Poliisi  y'ebidduka mu disitulikiti  ye Gomba efulumizza alipoota ku bubenje obubadde mu mwaka oguyise ogwa  2015.

Okusinziira ku aduumira poliisi y'ebidduka ku luguudo olwa Butambala - Gomba, Olivier Kakaayi, obubenje bwebafuuna bwaali 38, nga ku bwo 13 bwabadde ddekabusa omwafiiridde  abantu 7 okuli n'abayizi b'essomero 3 sso ng'ate obulala bwabadde busaamusaamu.

Afande Kakayi agambye nti mu myezi ebiri egisembyeyo, obubenje  bweyongera nga kyava ku bavuzi ba bodaboda okuvuga endiima naddala mu biseera by'okwewandiisa kwa bannabyabufuzi.

Akubirizza abagoba b'ebidduka okubeera abegendereza ku nguudo naddala mu kaseera nga oluguudo oluva e Mpigi okutuuka e Kanoni mu Gomba  lukolebwa.