<em><strong>Bya Damali Mukhaye.</strong></em>

E Makerere   obasomesa tebanakakanya busungu, anti ne leero bagaanye okudda mu bibiina okusomesa abaana nga amyuka akulira etendekero lino <strong>Prof Barnabas Nawangwe</strong> bweyali abasabye

Kinajukirwa nti abasomesa bano abeegatira mu kibiina kyabwe ekya MUASA baagana okudda mu bibiina kaakati bakutte sabbiti ya kubiri, oluvanyuma lwa <strong>Proff.  Nawangwe</strong> okukaawa naagoba <strong>Deus Kamunyu</strong> abakulira mungeri bbo gyebagamba nti yali ya mankwetu.

Kati sabiiti ewedde Prof Nawangwe  yeegayirira bano nga abasaba bade mu bibiina nga ensonga za Kamunyu bwezikolebwako, kyoka nakakano bakyagaanye okudda mu bibiina

Bwabadde ayogerako ne banamawulire leero amyuka akulira ekibiina ekigata abasomesa bano ekya <strong>Muasa Edward Mwavu</strong> akaladde naagamba nti mpaawo agenda kudda mu kibiina, okujjako nga Kamunyu yabalagidde.

&nbsp;

&nbsp;