<em><strong>Bya Ritah Kemigisa</strong></em>

Omukulembeze we gwanga <strong>Yoweri K. Museveni</strong> alagidde nti abasirikale abaali ku Camera e Natete, <strong>Maria Nagirinya</strong> n’omudereva <strong>Ronald Kitayimbwa</strong> lwebawambibwa nti babagobe mbagirawo.

Agambye nti bano balagajjalira emirimu gyabwe, mu kifo kyoklondoolanga ebigenda mu maaso ate bakola gwakujjayo bifananyi ebyebyo ebyabaddewo.

Agamba nti bandibadde balondoola ebigenda mu maaso, okusobola okulawuna ebitundu nokuzizyiza obumu ku bumenyi bwmaateeka okubaawo.

Kigambibwa nti abagenzi nga bakawambibwa, abenganda bakubira poliisi ku 999, wabula nga tewali akwata ssimu.

Museveni ategezezza ngabasirikale bano bonna bwebamaze okukwatibwa era alagidde nti babagobe okuva mu poliisi amangu ddala.

Ate ku butemu obwakolebwa ku <strong>Joshua Rushegyera</strong> ne <strong>Merina Tumukunde</strong> ku luguudo lwa <strong>Entebbe expressway</strong>, Museveni agambye nti era kiraga obulagajjavu nobunafua bwa poliisi.

Ategezezza ngabamenyi bamateeka bwebaleka emabega obubinero obuyinza, okuyamba okubakwata naye tebakozesa mukisa guno, byonna nebyanika obunafu bwa poliisi.