<div dir="auto"><em><strong>Bya Sadat Mbogo</strong></em></div>
<div dir="auto"></div>
<div dir="auto">Katemba n'okusattira byeyolese mu lumbe abaana bwebaggyeyo amajambiya n'emiggo okulemesa kitaabwe okuziikako omugenzi era n'ebamugoba nekukibanja</div>
<div dir="auto"></div>
<div dir="auto">Bino bibadde ku kyalo Kakipuuya mu ggombolola y'e Kabulasoke mu district ey'e Gomba.</div>
<div dir="auto"></div>
<div dir="auto">Abaana musanvu okuli n'omuggya na nnyina beebagobezza kitaabwe Muhammad Kiwalabye, 55, omulambo ogwomu ku boolugandalwe eyafudde nga tebaagala aguziike ku kibanja kyebaludde nga bamupeeka okukivaako bbo babeeko ebyabwe byebakolerako.</div>
<div dir="auto"></div>
<div dir="auto">Ekibanja ekyogerwako kiweza yiika 10 sso nga waliwo n'ekirala ekiri ku kyalo ekiriranye ekiyitibwa Lugaaga ekya yiika 13 kyebamutegeezezza nga bwebaagala okukitunda bbo bafunemu ensimbi beegaggawalire.</div>
<div dir="auto"></div>
<div dir="auto">Aduumira police mu district ey'e Gomba Alfonse Musoni atubuulidde nti police ekutte abaana bano okuli; Aidah Namale, Meddie Tegusaaga, Rashidah Nabweggamo, Huzair Mumansi, Medie Kyeyune, Baker Ssekabira n'omulala ategeerekeseeko erya Ssekamatte, nga bano bagenda kuyambako police mu kubuuliriza n'okutereeza ensonga ezivaako emberebeezi yonna.</div>
<div dir="auto"></div>
<div dir="auto">Bakuumibwa mu kaduukulu ka police e Kabulasoke n'abamu batwaliddwa ku police e Kanoni ewali ekitebe kya police eya district ey'e Gomba.</div>