<strong><em>Bya samuel ssebuliba.</em></strong>

Akakiiko ka palamenti  akanonyereza ku nsasanya y'ensimbi zomuwi womusolo aka <em><strong>Public Accounts committee,</strong></em> katabukidde abakola oluguudo lw'egali y'omukka luno gagadde, nga bagamba nti bano baludewo okuliyirira abantu abalina okusengulwa,nga luno lukandariridde emyaka 2 okusinziira kubudde obutegeke.

Akakiiko kano  akakulirwa omukyala <strong>Angelina Osege</strong> kakunyizza abakulu bano nga bakulembedwamu omuwandiisi ow’enkalakalira B<em><strong>ageya Waiswa.</strong></em>

Alipoota y’omubalirizi w’ebitabo bya government ey'omwaka  <em><strong>2015/16</strong></em>  yalaga nga abantu be Tororo,Butaleja,Namutumba ,Luuka ,Iganga  abawerere dala<em><strong> 3481</strong></em>  abaali balina bwebatafunanga nsimbi zaabwe era nga  2023 bokka bebakaliyirirwa.

Ono agamba nti ebirumira bino bigenda kuzza emabage kaweefube w'okugatta amawanga okuli Uganda ne Kenya, kubanga bbo banaffe abe Kenya bamaladda okukola oluguudo olwabwe.

Wabula ye adukanya project eno <strong>Miriam Tumukunde</strong>  agambye nti omutawaana guvudde ku nsimbi  entono ministry ekola ku by'ensimbi zebawa

Ono agamba nti <strong>Ministry</strong> ekola ku b'ensimbi yalina okuweebwa obuwumbi <strong>538</strong> okukola ku nsonga eno , kyoka bakabawaako obuwumbi <strong>50.8</strong> zokka