<em><strong>Bya Kyeyune Moses.</strong></em>

Abaali ba nyini ba banka eya <strong>Global Trust Bank</strong> eyaggalwa badukidde mu kakiiko akanonyereza ku mivuyo egiri mu banka eno enkulu aka <strong>COSASE</strong> nga baagala baliyirirwe obuwumbi <strong>316 </strong> olw'okubaggala mungeri gyebagamba nti emenya amateeka.

Bano leero balabiseeko mu kakiiko kano nga bagamba nti amakubo agaayitwamu okuggala banka yaabwe tegaali matuufu, kale nga baagala.

Banka eno eya <strong>Global Trust Bank</strong>  yagalibwa  nga 25<sup>th</sup> July 2014  olwobutaba na nsimbi zimala kugitambuza n’okusasula amabanja gaayo.

Akakiiko kakizude nti nga banka eno tenatundibwa, ayali akulira ebya banka z'ebyobusubuzi mu banka enkulu  <strong>Justine Bagyenda</strong> yasooka kukubira banka ya DFCU  nga abategeeza nga bwalina eby'amagguzi byatunda, okukakana nga agibawadde.

<strong>Bayo Folayan,</strong> eyali akulira banka eno awakanyizza ebya banka enkulu byegamba nti baali bagudde, naagamba nti ensimbi baazirina, wabula kyabakuba wala okulaba nga batundiddwa.

&nbsp;