<em><strong>Bya Ruth Anderah</strong></em>

Omukuumi wekitongole kya <strong>Seracen Security Company</strong> agambibwa okukuba omusubuzi <strong>Arnold Ainebyona Mugisha </strong>amaasi agamusse, ku Quality supermarket e Naalya, avunaniddwa.

Moses Ongoria owemyaka 26 asomeddwa omusango gw’obutemu mu maaso g’omulamuzi we ddala erisooka mu kooti ye Kiira <strong>Joan Aciro</strong>, wabula tamukirizza kubaako kyanyega ku musango ogumusomeddwa.

Amusindise ku alaimanda mu kkomera e Luzira okutuusa nga 26<sup>th</sup> July lwanakomezebwawo okumanya okunonyereza wekudda.

Okusinziira ku mpaapa ereteddwa mu kooti ono omusango yaguzizza, nga 9 July ku Quality supermarket e Naalya, mu Namugongo Division, mu munispaali ye Kira.