&nbsp;

<a href="http://dembefm.ug/wp-content/uploads/nrm.png"><img class="size-full wp-image-25889 alignleft" src="http://dembefm.ug/wp-content/uploads/nrm.png" alt="nrm" width="225" height="225" /></a>Omubaka omulala agobeddwa mu palamenti.

Kkooti enkulu eye Mbale egobye omubaka Vincent Woboya  ow’ekibiina kya NRM lwabutalekulira mulimu gwe nga tanaba kwesimbawo nga amateeka bwegalagira.

&nbsp;

Omulamuzi  Andrew Bashaija mu nsalaye ategezezza nga Woboyo bw’alamereddwa okulaga kkooti nti ddala yalekulira omulimu gwe ogwa gavumenti nga omukozi mu ofiisi ya ssabaminisita nga tanasunsulibwa.

&nbsp;

Nga awa ansalaye ku musango guno, omulamuzi ategezezza nga Woboyo bweyaleeta ebiwandiiko ebiraga nti ddala yalekulira naye ekimumegga kwekuba nti yafuna omusaala okutusiza ddala mu mwezi gwa December.

&nbsp;

Ono era yafuna obukadde 50 mu June okuva mu ofiisi ya ssabaminisita okusomesa abantu ku bigwa tebiraze mu disitulikiti okuli, Sironko ne Bulambuli .

&nbsp;

Munna FDC  Isaiah Sasaga eyawangulwa yeyawaayo okwemulugunya kuno mu kkooti.

Ababaka ba NRM 3 bebakagobwa mu palamenti nga kuliko owa Busiro South Peter Ssematimba ne Isaac Mulindwa Ssosi abadde akiikirira aba municipaali ye Lugazi bano bbo nga bagobeddwa lwabitabo bitawera.