<a href="http://dembefm.ug/wp-content/uploads/Tumukunde3.jpg"><img class="size-full wp-image-18358 alignleft" src="http://dembefm.ug/wp-content/uploads/Tumukunde3.jpg" alt="Tumukunde" width="251" height="201" /></a>Omukulembeze w’eggwanga Yoweri Museveni akuzizza   Brigadier Henry Tumukunde okutuuka ku ddaala lya  Lt. General mu magye

Lt Gen Tumukunde nga era yeyali akulira obukessi bwomunda mu ggwanga abuse eddaala lya Major General n’aweebwa erya Lt General.

Ono nga yalwana olutalo olwaleeleta gavumenti eriko mu buyinza yatabuka ne pulezidenti Museveni mu 2005 era n’akakibwa okulekulira nga omu ku bakiise b’amagye mu palamenti bweyawakanya pulezidenti Museveni okwesimbawo ku kisanja ekyokusatu.

Mu balala abakuziddwa kuliko  Maj General Alexander  akuziddwa okutuuka ku ddala lya  Lt. General.

Mungeri yeemu amyuka omwogezi wa gavumenti  Col Shaban Bantariza awumuziddwa mu magye.

Ssabadumizi w’amagye g’eggwanga Gen Katumba Wamala ategezezza nti eno yenkola yaabwe nga bulijjo okusobozesa abaserikala okuwereza eggwanga lyabwe mu ngeri endala.

Abajaasi era basoose kusirikirira akabanga akagere okujjukira eyali ssabadumizi w’amagye Gen Aronda Nyakairima eyakafa gyebuvuddeko.