Bya Ivan Ssenabulya

Abantu abaliko obulemu ku mibiri gyabwe mu district ye Mukono ne Buikwe basabye gavumenti okwongera okukola ku bizibu byabwe, okuli okulongoosa ebimbe okubaterako webayita, nokubatusiza obuyambi bwonna obwetagisa.

Bano bakubye omulanga ku mukolo bwebabadde baweebwa obugaali 197 nemiggo 35 enkata ebakubiddwako abekitongole kya Father's Heart Mobility Ministry.

Wano omukubiriza wolukiiko lwa district ye Mukono Emmanuel Mbonye awabudde eri gavumenti nti yanditunuliddenga abantu balaina omutima ogifaayo eri abaliko obulemu, nebawa ebiffo byobukulembeze, okwongera okulongoosa obuwereza eri abantu bano.