[caption id="attachment_18842" align="alignleft" width="267"]<a href="http://dembefm.ug/wp-content/uploads/Besigye-Police.jpg"><img class="size-full wp-image-18842" src="http://dembefm.ug/wp-content/uploads/Besigye-Police.jpg" alt="File Besigye nga alwanagana ne police" width="267" height="189" /></a> File Besigye nga alwanagana ne police[/caption]

Poliisi ekutte banakibiina kya FDC ababadde boleekera ekibuga Rukungiri okukuba olukungaana.

Abakwatiddwa kuliko Hon Semujju Nganda, Hon Amuriat, Hon Paul Mwiru, Wasswa Birigwa,Harold Kaija, Atuhairwe Nicholas, Zaina Fatuma, Kankweza Kakuru.

Bano bakwatiddwa poliisi ye Ssanga.

Yye Dr Kiiza Besigye alemedde mu motoka ye.

Kati poliisi esazeewo kuleeta buleeke dawuni egiwanise ku kimotoka egiri mu kujikunguzza

Amyuka omwogezi wa poliisi Polly Namaye agambye nti bano babagaanye okugenda e Rukungiri nebagaana nga tebabadde na kyakubakolera okuleka okubakwata

Ate okuddako e Rukungiri awabadde walina okubeera olukungaana, poliisi ekyebulungudde ekisaawe wakati mu bantu abangi obwedda abalinze

E Rukungiri nayo abantu basatu bakwatiddwa lwakutimba kibuga bipande bya Besigye

Wabula bano mu kusooka bano baasumattuse okufiira mu kabenje akagudde e Kaganda okuliraana Kinoni ku luguudo oluva e Masaka okudda e Mbarara.

Okusinzira ku Mubka Ssemujju Nganda, poliisi esudde emisanvu mu kubbo oluvanyuma lw’emotoka y’akulira okudda oluvuganya gavumenti  mu palamenti Wafula Oguttu, okuyitawo, olwo emotoka ezibadde emabega we nezetomera.