<a href="http://dembefm.ug/wp-content/uploads/Dr-Kiyingi2.jpg"><img class="alignnone size-full wp-image-16738" alt="Dr Kiyingi" src="http://dembefm.ug/wp-content/uploads/Dr-Kiyingi2.jpg" width="256" height="171" /></a>

Kkooti ye nakawa eyongeddeyo akadde  omusawo munnayuganda awangalirira mu ggwanga lya Australia Dr. Aggrey Kiyingi  okweyanjula mu kkooti.

Kiyingi kati alagiddwa okudda mu kkooti nga 26 May oluvanyuma lw’enfunda 2 nga ayitibwa okweyanjula wabula natalabikako.

Omuwaabi wa gavumenti Anne Ntimba asabye kkooti okwongera omusango guno nga bwebeyongera okukunganya empapula z’omusango guno.

Kiyingi ne banne abalala 5 bavunanibwa misango gyabutujju n’okubeera emabega w’okutta abakulembeze b;abasiraamu.

Oludda oluwaabi lurumiriza  Dr. Kiyingi okuwandiisa n’okuvujirira abayeekera ba ADF omusimbi ssaako n’ebigambibwa nti yeyali emabega w’okutibwa kwabamaseeka okuli Mustafa Bahiga ne Abdul Muwaya.

Bbo abataano abalabiseeko mu maaso g’omulamuzi wa kkooti ye Nakawa  Timothy Lumunye kati baakusindikibwa mu kkooti enkulu.