Bya Ritah Kemigisa

Gavumenti ekanyizza okwongeza abakozi baayo bonna emisaala, okutandika ne July wa 2018 mu mwaka gwebyensimbi ogujja.

Bwabaddea ayogera ne banamwulire ku Media Center mu Kampala, minister wabakozi ba gavumenti Muruli Mukasa agambye nti kino kyatukiddwako mu lutuula lwa Cabineeti olwenjawulo olwabadde lukubirizibwa President Museveni mu maka gobwa presidenti Entebbe nga 9<sup>th</sup> omwezi guno.

Abagenda okusokerwako kuliko abali mu byenjigiriza, abakozi mu gavuemnti ezebitundu, mu ministry yensonga zomunda mu gwanga, abekitongole kyebyobulamu, essiga eddamuzi, nemu byokwerinda.