<em><strong>Bya Malikh Fahad</strong></em>

Abatuuze ku kyalo Kasanje mu gombolola ye Kyesiga mu district ye Masaka, kooti beyalagidde okwamuka ettaka eririko enkayana, bekubidde enduulu ewomukulembeze we gwanga <strong>Yoweri K. Museveni </strong>nga bagala ayingire mu nsonga.

Mu July womwaka guno kooti yalagira amaka agali mu 500 okuva ku ttaka erya yiika 350 ku kyalo kino.

Omulamuzi wa kooti ye Masaka <strong>Deogratius Ssejemba</strong> yalamula nti abantu bano besenza ku ttaka lino mu bukyamu, nti lya Joseph Bukenya.

Kati nga bakulembeddwamu kansala waabwe ku lukiiko lwe gombolola <strong>Mudashiru Bbaale</strong> basabye omukulembeze we gwanga ajje okubayamba.

Bano bagamba nti mu kulambula omukulembeze we gwanga, kwabaddeko yalagira banamateeka ensonga eno bajitunulemu, wabulanga nokutuusa olwaleero tewali kyali kikoleddwa.