<em><strong>Bya Magembe Sabiiti</strong></em>

Abavubuka 2 bafiridde mu birombe bya zaabu e <strong>Lujinji</strong> mu gombolola ye Kitumbi mu district ye Kassanda, oluvanyuma lwe ttaka okubabutikira nga bali wansi mu kinya kya fuuti 80.

Abafudde kuliko <strong>Byamukama John</strong> ow’emyaka 22 ng’ono abadde mutuuze ku kyalo <strong>Kyalulolera</strong> ne <strong>Muyingo Nassani</strong> ow’emyaka 24 omutuuze ku kyalo Lujinji D .

Ssentebe we kyalo kino awali empuku eno, <strong>Mukuye Danniel</strong> nabeganda z’abagenzi batubulidde nti, poliisi n’abatuuze bagezezaako naye, bakyalemereddwa okujayo emirambo gino.

Omwogezi wa poliisi mu Wamala <strong>Nobert Ochom</strong> akakasizza okufa kwa bavubuka bano, wabula nagamba nti poliisi ekola ekisoboka kyona okuzikulayo emirambo yabwe.