Bya Ruth Andera

Abantu 4 abavunanaibwa okutemula omukozi mu kitongole kyobwankyewa <strong>Maria Nagirinya</strong> neyali amuvuga <strong>Ronald Kitayimbwa</strong> olwaleero basimbiddwa mu maaso gomulamuzi wa kooti ya Mwanga 11, nebavunanibwa emisango 6 okuli obutemu, okuwamba,nobwa kkondo.

Abavunanwa kuliko <strong>Coporiyamu Kasolo </strong>omutembeeyi wengatto e Nateete, <strong>Johnson Lubega</strong> atalina mulimu nga mukozi mu Kigaga zooni e Nateete, <strong>Nassif Kalyango</strong> ne <strong>Hassan Kiseeka</strong> nga bonna bagoba ba boda boda mu Kitaka Zooni e Nateete.

Wabula omulamuzi Joel Wegoye tabaganyizza kubaako kyebogera, kubanga emisango gyabwe giwulirrwa kooti enkulu yokka.

Kati baziddwayo ku alimanda mu kkomera e Luzira okutukira ddala nga 27 Sebutemba 2019 lwebanakomezebwawo nebamanya okunonyereza ku musango gwabwe wekutuuse.

Oludda oluwaabi lugamba nti emisango baajizza nga 28 August 2019 e Nabisasiro zone mu division ye Lubaga nemu district ye Mukono bwebawamba abagenzi nebabatta.

Bano babba emmotoka yomugenzi Nagirinya amasimu agomu ngalo nensimbi emitwalo 26.