<em><strong>Bya Samuel Ssebuliba.</strong></em>

&nbsp;

Olukiiiko olutekateeka  omukolo gw’amatikira ga ssabasajja kabaka aga <strong>Jubileo</strong> lulabudde abantu abalina okubaako emikolo gyebakola ku kabaka wabula nga tebaayitiddwa obutageza kwesukulumya.

Bwabadde ayanja entekateeka zino, <strong>Owek, Hajji Twaha</strong> <strong>Kawaase</strong> agambye nti  ebika nga ab’obutiko abazina amazina amagunju nab’embogo abakongojja kabaka baamazedda okusunsulamu abagenda okukola emikolo gino, kale nga abaayitiddwa tebagwana kwesusukulumya<em><strong>.</strong></em>

Ono agamba nti okwewala okukubagana empawa, abanaakola omukolo guno bonna batendekeddwa, era nga  bagenda kuba bateketeeke bulungi.

<strong> </strong>