<p><a href="http://dembefm.ug/wp-content/uploads/Kabaka-waves1.jpg"><img class="alignnone size-full wp-image-5188" alt="Kabaka waves" src="http://dembefm.ug/wp-content/uploads/Kabaka-waves1.jpg" width="215" height="235" /></a></p>
<p>Wowulirira bino nga ssabasajja Kabaka wa Buganda Ronald Muwenda Mutebi II atandise olugendo lwe okwolekera essaza lye erye Bugerere gyeyasiimye okulabikako.</p>
<p>Kyo ekiri e Kayunga kissa kinegula nga abayo balindiridde okukuba eriiso ku maaso moogi.</p>
<p>Embuutu z’ezivuga nga nabamu batandise dda okukongojja omumbejja Namaalwa.</p>
<p>Olunaku olwaleero ssabasajja Kabaka w Buganda Ronald Muwenda Mutebi II lw’atandika obugenyi bwe obwenaku 3 mu ssaza lye erye Bugerere mu district ye Kayunga.</p>
<p>Yye Minister w’ebyamawulire mu bwakabaka bwa Buganda  Denis Walusimbi agamba nti kabaka wakukola emikolo egy’enjawulo okuli okugema abaana, okusimba emiti okuggulawo amasomero n’ebirala bingi.</p>
<p>Ono asabye buli agenda okwaniriza beene okukuuma emirembe okwewala obuvuyo bwonna.</p>
