<a href="http://dembefm.ug/wp-content/uploads/Matia-Kasaija-fresh.jpg"><img class="alignnone size-full wp-image-17685" src="http://dembefm.ug/wp-content/uploads/Matia-Kasaija-fresh.jpg" alt="Matia Kasaija fresh" width="478" height="638" /></a>

Gavumenti eyongezezza emisolo ku bbiya, sigala, ebitamiiza nga wine n’enkagaali, ebikolebwa mu ngano n’ebikolebwa ba mu mbaawo.

Okufuna paasipoota kati omuntu yetaaga emitwalo 15 okuva ku mitwalo 12

Abagaala paasipoota eza mangu nga zifuluma mu ssaawa 24, omuntu wakusasula emitwalo 30

Mu kawefube w'okutaasa obutonde bw'ensi, emisolo ku motoka enkadde gyeyongedde ng’ezitunuuliddwa ennyo zeeziri mu myaka etaano ne waggulu.

Kyokka ensimbi ezijjibwa ku masimu g'ebweru zikendezeddwa naddala eri ago agagenda mu mawanga ga East Africa.

Minisita w’ebyensimbi Matia Kasaija anyonyola mu lufuutifuuti

Embalirira esomeddwa ya busiriivu 24.

Gavumenti esuubira okukungaanya obusiriivu 11 okuva ku busiriivu mwenda obwakunganyiziddwa omwaka guno

Minisita w’eby’ensimbi Matia Kasaija agambye nti mu kadde kano ebbanja lya Uganda lyakwongera okwetuuma okutuuka ku buwumbi musanvu.

Kasaija agamba nti ebbanja lino okulinnya kivudde ku nsimbi Uganda z’eyongedde okwewola  okukola ku nguudo n’ebyobuzimbi ebirala ng’amalwaliro n’amasomero

Minisita agambye nti kino tekitiisa kubanga Uganda esobola bulungi nnyo ebbanja lino okusinziira ku nkulakulana yaalyo

Minisita kyokka araze okwenyamira nti ensimbi za Uganda zizze zinaabuuka okusinziira ku nsimbi z'amawanga amalala.

Wano agambye Banka y'eggwanga yakufuba okulaba nti kino kikolebwaako

<strong>Eby’okwerinda</strong>

Gavumenti yakussa nnyo amaanyi ku by'okwerinda mu mwaka ogujja obuwumbi 1600

Zino zakukola ku kuwandiisa abasirikale n’abajaasi abapya n’okubatendeka

Okugula ebyuuma eby’omulembe

Okukuuma emirembe mu bifo ebirimue ntalo n’okwongeza emisaala gy’abasirikale n’abajaasi okubawa webasula awalungi, eby’obujjanjabi n’okubasobozesa okwewola.

<strong>Enguudo</strong>

Enguudo endala ezigenda okukolebwa kuliko:

Kampala – Entebbe Express okutuuka e Munyonyo , Mpigi – Kanoni , okugaziya Kampala Northern Bypass ; Kanoni – Sembabule – Villa Maria, Mukono – Katosi/ Kisoga – Nyenga ne Mukono – Kayunga –Njeru ;

<strong>Zino nazo zakukolebwaako</strong>

Mityana – Mubende , Kibuye – Entebbe Airport , Kampala – Mukono , Nansana – Busunju; Masaka – Bukakata ne Luuka – Kalangala ;

<strong>Enguudo ezigenda okukolebwa omwaka ogujja.</strong>

Atiak – Nimule , Maracha ne Koboko Kafu – Kiryandongo , Bundibugyo ;

Rwentobo – Kabale – Katuna road , Ishaka – Kagamba and Kabale Town road

Masaka – Nyendo (8km), Seeta – Namugongo (7.2km), Kyaliwajala-Kira (3.5km), Naalya-Kyaliwajala (2.5km), Namugongo Ring road (1.8km) ne Shrine Access (1.8km) ne Nakasongola road

<strong>Ebyobulimi</strong>

Ebyobulimu bissiddwaamu obuwumbi  479

Gavumenti amaanyi yakugassa ku kukubiriza abantu okulongoosa mu bintu byebasindika ebweru.

Tutandikidde ku ba mwaanyi okulongoosa mu kaawa okwongera ku nsimbi eziyingira mu ggwanga

Okulwanyisa obuwuka obuluma ebirime ebitali bimu

Basuubizza okuyamba ku basuubuzi abatali bamu okuli okuwagira kkampuni ezitali zimu mu byobulimi n’obulunzi anokoddeyo kkampuni nga

Premier dairies ekola amata ga Mega Milk , Kabale potatoes processing and Research facility  nga bano balina abalimi abasoba mu 450 abalima obumonde obukolwaamu chips

Abayigiriza okulima obutiko nga baweereza abantu 7,000 mu disitulikiti okuli eye Kabale, Kisoro, Kanungu, Bushenyi, Kisoro,ne  Ntungamo;

<strong>Ebyobusuubuzi</strong>

Gavumenti esuubizza okwanguyiza embeeera abasuubuzi mwebakolera g’eyita mu kwanguya okugaba lisinsi, n’okukaluubiriza abasuubuzi okufuna byebetaaga okukola

Minista Kasaija era agambye nti ekitongole ekiramuzi naddala kkooti ekola ku by’obusuubuzi yakuleeta tekinologiya ow;’omulembe okukola ku misango gy’abasuubuzi mu budde

<strong>Mu byobulamu</strong>

Ensimbi eziweza akasirivu kamu mu obuwumbi 270 zeezissiddwa mu byobulamu

Gavumenti etunuuliddwa okuzimbibwa eddwaliro ly’omulembe erya bakyala e Mulago nga lyakusakirirwa banka y’abasiraamu

Okuddabiriza eddwaliro lye Mulago kwakugenda mu maaso nga kusuubirwa okuggwa mu December w’omwaka 2016

Gavumenti egenda kugula ambulensi ezinakola mu kampala n’ebitundu ebyetoloddewo

Mu Malwaliro agagend a okulongoosebwa kuliko erye Rukunyu, Maracha, Kansunganyanja, ne  Rwashamaire health centers;

Ebitanda byakugulwa mu malwaliro amakulu 10 , n’amatonotono 50 okwetoolola eggwanga lyonna.

Amalwaliro amalala agagenda okwongera okuddabirizibwa kuliko erye Adjumani, Kitgum, Kabarole, Kiboga. Kapchorwa, Kamwenge Pallisa, Itojo, Kitagata Bugiri, Atutur, Apac, Abim, Bundibugyo, Kaberamaido ne Masindi

Eddwaliro lye Kawolo lyakuzimbibwa buto kko n’erye Busolwe

Eddwaliro lye Kayunga ne Yumbe gakugaziyibwa era abasawo bazimbirwe amayumba n’okugula ambulensi.