<em><strong>Bya Ruth Anderah</strong></em>

Waliwo bannayuganda babiri abagenze  mu mbuga z'amateeka nga baagala kooti enkulu ekyasanguze nti okusiba Gen Kale Kayihura mu komera ly'amajje wano e Makindye  kimenya mateeka , kubanga tatwalibwangako mu kooti yonna nga abazzi b'emisango abalala.

Abagenze mu kooti kuliko <strong>Issa  Ogomba</strong>  nga ono munamateeka ne  Sarah Rukundo  omuyizi ku UCU, nga bano baawawaabidde ssabawolereraza wa government.

Bano bagambye nti tebalina luganda ,wade omukwano ku Gen Kayihura , wabula kibaluma nga munna-uganda munaabwe aliisibwa akakanja.

Kati bano baagala kooti eragire nti Gen. Kayihura aretebwe mu kooti obutasuka saawa 48 , oba sikyo ateebwe mu bwangu dala.

Gen Kayihura yakwatibwa mu June 13th 2018 okuva mu makaage e   Kashagama wano e Lyatonde  era okuva olwo abadde mu komera nga tewali enyega.