Bya Magembe Sabiiti

<a href="http://www.dembefm.ug/wp-content/uploads/Namugongo.jpg"><img class="alignnone size-full wp-image-33277" src="http://www.dembefm.ug/wp-content/uploads/Namugongo.jpg" alt="" width="274" height="184" /></a>

Abalamazi abatambuza ebigere okuva mu disitulikiti ye Mubende abawera <strong>380 </strong>batandise olugendo lwabwe olubatuusa e Namugongo lwebanamalako ennaku 5.

Ate bbo abalamazi okuva mu gwanga lya Congo nabava mu Ssaza lye Kasese ne Fort portal abasoba mu 500 batuuse mu disitulikiti ye Mubende.

Abalamazi okuva e Mubende bakulembedwamu amyuka town Clark wa munisipaali ye Mubende <strong>Mpewo Frank</strong> ngono ategezezza nga bwagenda okulajanira  abajjulizi okwongera emirembe mu gwanga n'okumalawo obuli bwenguzi.

Abalamazi abavudde mu Ssaza lye Kasese, Fort portal ne Congo bakatambula ennaku 5 nga  bakulembeddwamu <strong>Fr Simon Peter Atwa </strong>ngono alajanidde abajjulizi ba Uganda  okumalawo ekisadaaka baana mu gwanga ekivudde ku bantu okwagala obugagga obwamangu n'obutabanguko maka obuvirideko abantu bangi okufa.

Omubaka wa palamenti owe essaza lya <strong>Mwenge North </strong>e Kyenjojo <strong>Lawrence Akugizibwe</strong> naye atambuza bigere ku mulundi guno ngagamba nti ekimutute e Namugongo kwekulajanira abajjulizi okumalawo ettemu elisusse mu gwanga nga abantu bawambibwa nebatibwa awatali ayamba.