<a href="http://dembefm.ug/wp-content/uploads/Crest-foam1.jpg"><img class="alignnone size-full wp-image-15848" alt="Crest foam" src="http://dembefm.ug/wp-content/uploads/Crest-foam1.jpg" width="600" height="400" /></a>

Ab’enganda z’abantu omukaaga abafiiridde mu muliro ogwakutte kkampuni ya Crest Foam  bajjiddwaako omusaayi okukakasa obukwate baabwe n’abegenzi olwo basooke bafune emirambo gyaabwe

Bino bibadde ku kkeberero ly’endagabutonde erisangibwa e Wandegeya

Omwogezi wa poliisi Patrick Onyango agambye nti okwawukanako n’ebibadde bigambibwa nti endagabuntonde zakukolebwa bweru wa ggwanga, byonna byakukolebwa wano

Onyango agambye nti basobodde okufuna ab’enganda zonna era nga batunuulidde ba maama b’abagenzi nga n’abamu babajje mu byaalo nga e Tororo.

Abagenzi bategerekese nga Cyrus Sooka, Stephen Owere, Ofwono Agal, Joseph Oboth, Gerald Oyo n’abadde dereeva ategerekeseeko erya Eddy.

Bano nno bayidde nebasirira nga kizibu okwawula emirambo gyaabwe era nga y’ensonga lwaki edagabutonde zino zikoleddwa ku mirambo gyaabwe n’abenganda zaabwe.