<p><a href="http://dembefm.ug/wp-content/uploads/medals-awarded1.jpg"><img class="alignnone size-full wp-image-17649" src="http://dembefm.ug/wp-content/uploads/medals-awarded1.jpg" alt="medals awarded" width="274" height="184" /></a></p>
<p>Omukulembeze w’eggwanga Yoweri Kaguta Museveni atongozeza ekijukiro ekirala eky’abazira mu gombolola ye Ddwaniro esangibwa mu disitulikiti ye Kiboga.</p>
<p>Museveni olumaliriza bino n’ayolekera ku somero lya Katwe primary school emikolo emikulu gyegiri.</p>
<p>Mu kaseera kano okugaba emidaali kugenda mu maaso era nga kukulembeddwamu Ssentebe w’akakiiko akagaba emidaali Gen Elly Tumwine.</p>
<p>Mu bawereddwa emidaali mwemuli n’omubaka we Kabula James Kakooza, eyaleeta ekiteeso eky’okujjawo ekkomo ku bisanja.</p>
<p>Kagaba midaali gino, Elly Tumwine asabye abafunye emidaali okugissaamu ekitiibwa nga beeyisa bulungi</p>
<p>Ye  Ssentebe w’abazirwanako Hajji Edrisa Sseddunga wano asinzidde ku mikolo gino n’asaba nti wabeewo etteeka ekkakkali ku banywa endaga</p>
<p>Ono ayagala abantu abakwatibwa ngabatunda, okunywe oba okulina enjaga bawanikibwe ku kalabba.</p>
<p>Ono era asiimye pulezidenti Museveni olw’okusonyiwa banne bwebalwana mu nsiko okuli Gen David Sejjusa kyokka n’akuutira bannabyabufuzi obutayogera bingi nga bafunye obutakkaanya n’omukulembeze w’eggwanga</p>
