<a href="http://dembefm.ug/wp-content/uploads/Accident-car-overturns1.jpg"><img class="alignnone size-full wp-image-16083" alt="Accident car overturns" src="http://dembefm.ug/wp-content/uploads/Accident-car-overturns1.jpg" width="960" height="720" /></a>

Poliisi etandise okunonyeraza ku kabenje omwafiiridde abantu 3 akawungeezi akayise wali e Iganga.

Akabenje kano kaagudde kumpi n’omugga gwe   Nakalama oluvanyuma lwa taxi eyabadde edda e Busia okulemerera omugoba waayo n’ekuba akafunvu neyevulungula enfunda eziwera.

Akulira poliisi y’ebidduka e Iganga  William Bariyo agamba akabenje kano kabaddewo wakati mu namutikkwa w’enkuba olwo dereeva wa  takisi nga takyalaba gy’alaga.

Abafudde bonna baabadde batudde mu maaso nga era bategerekese nga Farouk Kyabatende nga ono yeyabadde dereeva, Richard Wabwire ne  Simon Mulege bano nga batuuze mu municipaali ye Busia.

Emirambo gitwaliddwa mu ggwanika mu ddwalira ly’e Iganga okwongera okwekebejebwa.