<em><strong>Bya Ambros Musasizi</strong></em>

Entiisa ebutikidde essomero lya <strong>St Benards Mannya</strong> mu gombolola y'e Kifamba mu disitulikiti ye Rakai e Kooki, omuliro bwegukutte ekisulo ky'abayizi, nga kigambibwa nti abayizi 10 bebakakasidwa nti bafiridde mu njega eno.

Omuliro guno gukutte essaawa nga 7 mu ekiro ekikeesezza olwaleero nga kigambibwa nti eyakumye omuliro guno yasoose kusibira bayizi mu kisulo olwo nagukuma ngabayizi tebalina webaddukira.

Addumira poliisi mu kitundu kino <strong>Ben Nuwamanya</strong> ategeezezza nga bwebasobodde okufuna ambulance nedduse abayizi abalumiziddwa mu ddwaliro e Masaka wabulang nomuwendo gwabayizi abalumiziddwa gusubirwa okulinnya.

Essomero lino lyogerwako nti lyerimu ku gabadde gakola obulungi mu disitulikiti ye Rakai ne Kyotera.