Palamenti eragidde minisita omubeezi ow’ensonga za tekinologiya Nyombi Thembo aveeyo n’okunyonyola ku nteekateeka y’okusesetuka okuva ku nkola ya analog okudda ku digito nga muno tv z’abantu abamu zagyiddwako dda.

&nbsp;

Omukubiriza w’olukiiko lw’eggwanga olukulu Rebecca Kadaga y’awadde ekiragiro kino oluvanyuma lw’abamu ku babaka ba palamenti okwemulugunya nti minisitule eno yapapye okugyako TV zabannayuganda nga tebatunulidde banaku abatasobola kugula zi dikooda.

&nbsp;

Kino kyawalirizza nampala w’oludda oluvuganya gavumenti era omubaka w’abakyala e Dikolo Cecilia Ogwal okuleeta ekiteeso gavumenti ezzeko mangu TV zabannayuganda kubanga bangi tebanafuna dikooda zibasobozesa kulaba TV .

&nbsp;

Nsalaesale w’okudda ku digito mu nsi yonna okudda kun kola ya digito y’aweddeko nga 17 omwezi guno.