<em><strong>Bya Derrick Wandera ne Prossy Kisakye</strong></em>

Poliisi yezoobye n’omubaka wa Kyadondo East Robert Kyagulanyi Ssentamu nemugaana okufuluma amaka ge agasangibwa e Magere-Kasangati mu district ye Wakiso.

Ono abadde agamba ayagala kugenda ku poliisi okubategeeza ku ntekateeka zaabwe, okukunga abantu okwekalakaasa mu mirembe okulaga obutali bumativu kwebyo ebibanayigiriza.

Poliisi yayaungudde abampi nabawanvu, nga yagambye nti yakumukuumira mu maka ge, okumutangira okumenya amateeka okutuusa embeera lwenakakana.

Ate ebibiina byobufuzi mu bwegassi kyebatuuma DP Bloc, balabudde okwekalakaasa nga bawakanya, obukambwe bwa poliisi ku b’oludda oluvuganyab gavumenti.

Bwabadde ayogera ne banamawulire ku kitebbe kyekibiina mu Kampala, ssenkaggale wa DP Norbert Mao, avumiridde poliisi olwokuyimiriza ebivvulu bya Bobi Wine.

Kati ategezezza nga bwebagenda okukyalira oubaka Kyagulanyi ono eggulo lino, okulaba embeera gyalimu.