Bya Ivan Ssenabulya

Omuwendo gwabantu abafiridde mu kabenje mu district ye Kapchorwa gyulinnye okutuuka ku bantu 24, okusinziira ku poliisi.

Akabenje kano kaagudde e Toei  mu Sipi ku luguudo lwe Kapchorwa-Bulambuli katugiddewo abantu 19 ku Lwokubiri nabalala nga bali mu ddwaliro ekkulu e Mbale nabamu wano e Kampala.

Bwabadde ayogerako naffe eggulo lino, omwogezi wa poliisi mu kitundu kye Sipi <strong>Rogers Taitika</strong>, akaksizza nti waliwo abantu 3 abafiridde mu malwaliro e Kampala.

Ategezeza nti batandise nokunoonya abantu abo bebatanamanyako biakwato, nga batwaliddwa mu malwaliro agobwananyini.

Eno bus namba <strong>UG 2833/E</strong> eyetendekero lya Kiryandongo Technical Institute yalemrera omugoba waayo, ku kayiringito negwa  neyevulungula enfunda eziwera.

Bus eno yalimu bakozi abekitongole kyobwanakyewa ekya <strong>National Cooperate Business-League of USA</strong>, abatuula e Masindi, nga baali bava kulambula e Kapchorwa.