Bya Ruth Anderah

Abakulu 7 okuva mu kampuni yamwulire eya <strong>Red pepper publication</strong> bavunaniddwa mu kooti ya Buganda Road, emisango 7 okuli okufulumya amawulire agatabangula ebyokwerinda bye gwanga, agatatana abakulembeze era agobulimba.

Bano kuliko abakulu abokuntikko, Richard Tusiime, Johnson Musinguzi,  Patrick Mugumya, Arinatiwe Rugyendo, nabalala.

Abalala kuliko banamwulire Richard Kintu, James Mujuni,  Ben Byarabaha ne Francis Tumusiime.

Omuwaabi wa gavumenti okuva mu kakiiko akebyempuliziganya aka Uganda Communications Commission, yawaddeyo file eriko empaaba yomusango, nga kivudde ku kediimo kabawaabi ba gavumenti akakyagende mu maaso.

Emisango bajizza nga 20<sup>th</sup> Novemever 2017  ku wofiisi zaabwe  mu Namanve e Mukono.

Bano balangibwa okutatana erinnya lyomukulembeze we gwanga YKM7, Muganda we Gen. Salim Saleh, minister webyokwerinda Lt. Gen Henery Tumukunde nga kigambibwa nti byebawandiika byaali bsisga obukyaayi.

Bano bavunanibwa okuwandiika obulimba, bwebalaga nti 3 bano, bekobaana okwwagala okuvunika gavumenti yokumuliraano e Rwanda.

Omusango gwongezeddwayo okutuuka nga 5<sup>th</sup> December, oludda oluwaabi bwerusabyeyo akadde okwekennenya okusab kwebataddeyo okweyimirirwa.