[caption id="attachment_18481" align="alignleft" width="285"]<a href="http://dembefm.ug/wp-content/uploads/NRM-members.jpg"><img class="size-full wp-image-18481" src="http://dembefm.ug/wp-content/uploads/NRM-members.jpg" alt="File Photo:Bana NRM mulukunywana" width="285" height="177" /></a> File Photo:Bana NRM mulukunywana[/caption]

Abaagala okwesimbawo ku tikiti y’ekibiina kya NRM  batandise okuzzayo foomu z’okwesimbawo mu kamyufu wali ku kitebe ky’ekibiina e Kyadondo.

Abamu ku bazizzaayo empapula z’okwesimbawo kuliko amyuka ssabaminisita w’eggwanga owokubiri Moses Ali, minisita omubeezi ow’ebyensimbi nebamusiga nsimbi  Gabriel Ajedra ssaako n’ayagala obwassentebe bw’ekibiina kya NRM mu bugwanjuba bw’eggwanga Odrek Rwabwogo nga ono mukoddomi wa pulezidenti Museveni.

Wabula wabaddewo okuwanyisiganya ebigambo wakati wa ssentebe w’akakiiko k’ebyokulonda Dr Tanga Odoi ne  Gen. Moses Ali akozesezza emmotoka ya gavumenti okuzzayo foomu zino sso nga akakiiko k’ebyokulonda kino kakigaana.

Wabula oluvanyuma Moses Ali akkiriziddwa okuwayo empapula ze olwobukosefu.

Mungeri yeemu  Rwabwogo ategezezza nga bw’ayagala okuleeta ebirowoozo ebipya mu kibiina okukikulakulanya.