<a href="http://dembefm.ug/wp-content/uploads/Museveni-speaks8.jpg"><img class="alignnone size-full wp-image-17571" src="http://dembefm.ug/wp-content/uploads/Museveni-speaks8.jpg" alt="Museveni speaks" width="226" height="151" /></a>

Pulezidenti Museveni asuubizza nga gavumenti bw’egenda okutandika okukozesa tekinologiya w’omulembe okulwanyisa obuzzi bw’emisango

Ng’ayogerako eri eggwanga, Pulezidenti agambye nti bagenda kussa kamera ku nguudo z’omu kibuga okwetoloola eggwanga lyonna okusobola okulondoola abazza emisango.

Ono era atenderezza aba poliisi olw’okukuuma emirembe ku mikolo gy’abajulizi egyakaggwa

Ku byenguudo, pulezidenti agambye nti musanyufu nti enguudo ezisinga zizze zikolebwa nga kati bazze ku ndala okuli okugaziya olwa Northern Bypass, okuzimba olwe Namugongo Kyaliwajjala, Seeta Namugongo n’endala nyingi.

yye Sipiika wa palamenti omukyala Rebecca Kadaga agamba nti wabadde okulongooka mu nteesa y’ababaka mu lutuula oluwedde

Ng’ayogerako eria babaka n’abakulu abeetebye mu lutuula lwa palamenti , pulezidenti mw’asinzidde okwogererako eri eggwanga, Kadaga agambye nti basobodde okuyisa amabago agawerera ddala 22 okuva ku mabago 19 agayisibwa mu lutuula lw’okusatu

Ono era agambye nti n’amateeka g’ebweru amalala

Kadaga era alaze essanyu nti olutuula lw’okuna luweddeko nga tewali mubaka afudde yadde bangi balwadde.

Kyokka era Kadaga yenyamidde olw’ababaka abatayagala kuteesa nga basiiba mu byaalo neberabira nti omubaka wa palamenti tatuula mu kyaalo wabula mu palamenti okusobola okuyisa amateeka.