Bya Ritah Kemigisa

Ennyonyi ye gwanga the Uganda Airlines eyolekedde obwengula oluvanyuma netonnya ku kisaawe kya Jomo Kenyatta International Airport mu gwanga lya Kenya.

Ennyonyi eno esimbudde ku kisaawe Entebbe, ngesimbuddwa ssabaminista we gwanga Dr Ruhakana Rugunda, ngebaddeko abakungu mu gavumenti, abantu babulijjo kko ne banamwulire, mu lugendo olubadde olwomukolo, songa enkya lwegenda okutandika okukola mu butongole.

Bwabadde ayogerera ku mukolo guno <strong>Dr Rugunda</strong> alaze essuubi nti baakuvuganya mu katale ne kampuni emndala ezibaddewo, neku katale kensi yonna.

<strong>Uganda Airlines</strong> egenda kubuuka okutuuka mu bibuga 7 okuli Nairobi, Mogadishu, Juba, Dar-e-salaam, Mombasa, Kilimanjaro nemu kibuga Bujumbura.