Poliisi ekozesezza eryaanyi okulemesa loodimeeya wa Kampala Erias Lukwago okwetaba mu musomo ogubadde gutegekeddwa mu ttendekero e Makerere.

Lukwagho bamuggalidde ku geeti ye Makerere ku biragiro by’atwala poliisi ye Wandegeya Brian Ampirwe.

Mu kusooka omumyuka w’omumyuka wa ssenkulu akola ku by’ensimbi Barnabus Nawangwe yawandiikidde abategese omusomo guno ng’abasaba bagusazeemu ku nsonga ezitategerekese.

Mu ngeri yeemu era poliisi ye Kakiri eremesezza eyali amyuka omukulembeze w’eggwanga Gilbert Bukenya okutuuza olukiiko lweyategese mu woteeri ye e Katoomi.

Ono poliisi emutegeezezza nti abadde tasobola kukungaanya bantu bangi yadde wooteri yiye nga tafunye lukusa lwa poliisi.