<em><strong>Bya Ritah Kemigisa.</strong></em>

Omubiri gw’omugenzi eyaliko ssabawolereza wa government Peter Nyombi leero gwakuletebwa  ku Parliament asiimibwe ebirungi byeyakolera egwanga.

Nyombi ono yafa ku lunaku lwa Sunday wano ku <strong>SAS Clinic - Bombo Road</strong>,oluvanyuma lw'okugwirwa ekirwadde ekyamangu

Omuwandisi wa Parliament omukyala <strong>Jane Kibirige,</strong> atubuulide nti omulambo gwa Nyombi gwakubeera ku parliament okutandika ku saawa 10:00 AM, ate olw'eggulo wategekebwewo olutuula olw'enjawulo okujukira  musajja mukulu ono.

Ono yafiiriidde ku myaka egy'obukulu <strong>64</strong> , oluvanyuma lw'okukola nga omuworereza wa government okumala emyaka <strong>3</strong> nga adda mu bigere bya <strong>Prof Kiddu Makubuya.</strong>