Minisita w’emirimu n’ebyenguudo  John Byabagambi asuubizza okuwagira akakiiko akatekebwawo okunonyereza ku mivuyo mu kitongole ky’ebyenguudo.

Nga atongoza emirimu gy’akakiiko kano , Byabagambi asabye abatuula ku kakiiko kano okwetongola mu mirimu gyabwe era bagikole mu bwerufu.

Akakiiko kano ak’abantu 5 katandise leero egyako nga katandikidde ku ssababalirizi w’ebitabo bya gavumenti akawadde byeyazuula ku mivuyo ku luguudo lwe Katosi.

Kati bano bakuddamu okutuula batunule mu nsonga z;abantu ababanja okuliyirirwa enguudo empya gyezizimbiddwa.

Akakiiko kano kakulemberwamu  Catherine Bamugemerrire nga y’alondebwa omukulembeze w’eggwanga Yoweri Museveni omwezi oguwedde nga era baakuvaayo ne alipoota mu naku 90 zokka.