<em><strong>Bya Ruth Anderah.</strong></em>

Kooti y’amajje etude wano e Makindye ekalize abasajja 2 kwabo omusanvu abavunaanibwa ogw’okulumba abantu e Masaka nebabba kko n’okubatta .

Kati bano bakaligiddwa emyaka 80 oluvannyuma lw’okukkiriza emisango gy’obutemu n’obunyazi.

Abasibiddwa kuliko Jumba Derrick ne Bukenya Kiiza nga bano bombi batuuze be Masaka.

Bano kidiridde okukiriza omusango mu kkooti y’amajje e Makindye  nga enkulembebwamu <strong>Lt. Gen.Andrew Gutti.</strong>

Emisango gyebakiriza mwemuli ogw’okutta Musinguzi Moses ne Kiggundu saako n’okunyagulula obukadde obusoba mu 430.

Bwabadde abakaliga, sentebe wa kkooti y’amagye <strong>Lt.Gen Andrew Gutti</strong> agambye nti wadde nga bano teboonoonye biseera bya kkooti naye ate baviirako okuttibwa kwabantu babiri era kkooti kwekubasiba emyaka 80  ku misango 2, wabula nga gino bakugitambuliza wamu- kwegamba bakusibwa emyaka 40.

Ababiri bano ne bannabwe bebakyanonyerezako  wakati wa June ne July 2018 balumba ettundiro ly’ebizimbisibwa  ku muto Complex e Masaka ne batta abantu 2 saako nokunyagulula obukadde 435 nga bakozesa emmundu.