Bya Gertrude Mutyaba

Abatuuze ku kyalo Ssenyange B mu gombolola ya Nyendo-Ssenyange mu Municipaali ye Masaka bataasizza omwana ow’emyaka 3 abadde alindiriddwa okusadaakibwa mu nnyumba y’omugagga ekyazimbibwa.

Kigambibwa nti omwana ono tanamanyibwa wa gyeyagiddwa wabulanga abatuuze bakoze ky’amaanyi okumutaasa oluvannyuma lw’okuwulira enduulu.

Aduumira poliisi mu district ye Masaka <strong>Henry</strong> <strong>Kintu</strong> agamba nti baayitiddwa abatuuze, poliisi era nekozesa obwangu okutuuka.

Kati abakulembeze bagamba nti baagezaako okutegeeza nannyini nju eno okweyanjula mu LC kyokka naagaana.