Abakungubazi bagaanye omubaka omukyala owa disitulikiti ye Mukono Peace Kusaasira Mubiru okwogerera ku lumbe nga bamulumiriza obutabakikirira bulungi.

Bakombye kw'erima nga bagamba azze gyebali lwa kalulu akasembedde ssonga ebbanga lyonna talabikako mu bantu nebwebaba mu buzibu, atenga nemu palament tebamuwulira nti alina kyayogedde.

Bino bibadde wali ku kyalo Kavunza mu muluka gwe Kawolo mu Buikwe bwebabadde baziika owa Bodaboda Robert Ssebunya eyatomeddwa Baasi mu kabuga ke Mbalala nafa.

Okuziika kuno kubaddeko bannabyafuzi abavudde e Mukono, wabula aba BodaBoda bakoze effujjo ekitagambika nomubaka Peace nebasenza lutti nga kikere.

Ye omugenzi azikiddwa ne Dayisi eya luddo saako obuveera bwa Walagi banne byebagambye nti abadde abyettanira nnyo.