<em><strong>Bya Magembe Sabiiti</strong></em>

Abatuuze ku kyalo Lwamasanga mu gombolola ye Nalutuntu mu district ye Kassanda bakeredde mu bwebagudde ku mulambo gwa munaabwe, ategerekese nga Ssekate Richard nga yatiddwa bukambwe.

Omugenzi abadde mugoba wa bodabooda ku stage ye Kyakatebe, wabulanga okusinziira ku banne babadde akola nabo aliko omusajja eyamupangisizza abeeko gyamutwala wabula teyakomyewo oluvanyuma yazudde mulambo.

Ssentebe we kyalo Ssenyondo Gonzaga atubulidde ngomugenzi bwebatute ne pikipiki ye ekika kya Bajaj Boxer namba UEF-976/R.

Omwogezi wa poliisi mu bitundu bya Wamala <strong>Nobert Ochom</strong> atubulidde ngomu kubenyigidde mu ttemu lino, bwebamaze okumutegera era omuyiggo gugenda mu maaso.