<em><strong>Bya Ruuth Anderah.</strong></em>

Kooti y’amajje etuula e Makindye kyadaaki etadewo olw’anga <strong>6th November 2018</strong> nga olunaku lwegenda okuweera ensala yaayo kukusaba kwa <strong>Abdul Kitata</strong> mwayagalira okuteebwa ku kakalu ka kooti.

Omuwabi wa government mumusango guno <strong>Captain Samuel Masereje</strong> asoose kuwakanya kuteebwa kwa Kitatta ono nga agamba nti omusango gwalina gwanaggomola, kale nga tagwana kuteebwa.

<strong>Captain Masereje</strong> akalambidde nga agamba nti wetagwawo obukakafu  okulaga nti Kitatta mulwadde nga bwagamba, ate nga mukadde.

Ye munamateeka wa Kitata <strong>Carina Owomugisha</strong>  agambye nti muntuwe mulwadde ebitagambika, alina ekirwadde kya pressure ne sukaali , kale nga yeetaga okujanjabibwa okwamangu.

Bino nga tebinabaawo kooti yeemu esoose kwongezaawo olunaku olw'okuwulirirako omusangogwe okutuusa nga 13th November.

Ssentebe wa kooti eno <strong>Lt. Gen. Andrew Gutti</strong>  yayongezezaayo omusango guno oluvanyuma lwa munamateeka wa kitata Shaban Sanywa okukunya omujulizi wa government <strong>Major David Agaba.</strong>