<em><strong>Bya Shamim Nateebwa, Benjamin Jumbe ne Ivan Ssenabulya</strong></em>

Bann-Uganda basabiddwa okwolesa okwagala eri banaabwe ate nokugabana nabatalina.

Okusaba kuno kukoleddwa ssentebbe wakakiiko kebyokulonda, omulamuzi <strong>Simon Byabakama</strong>, nga ssekukulu ekubye koodi.

Bwabadde ayogerako naffe, ono agambye nti kyekiseera abantu okwagala banaabwe, ate nokwagala ensi yaabwe, era okukola okujitwala mu maaso.

Mungeri yeemu banna-Uganda basabiddwa okukozesa ssekukulu okuzza obugya emitima gyabwe, okuva mu bikyamu byebabadde bakola.

Obubaka buvudde mu kibiina kyobufuzi ekya Democratic Party.

Ssabawandiisi wekibviina <strong>Gerald Siranda</strong> agamba nti enkyukakyuka eno, yetagisa nemu bakulembeze be gwanga.

Ate abakulira eddwaliro lye Mulago basubizza emmere ku bwerere eri abalwadde, ku ssekukulu.

Omwogezi we ddwaliro <strong>Enock Kusasira</strong> ategezezza nga ku mulundi guno, bwebagenda okutuusa eri abalwadde emmere, eyenjawulo ku yabulijjo gyebabadde babawala okuli akakwunga nebijanjaaalo.

Agambye nti bagenda kusala ente nokufumba emmere nnungi, eri abalwadde e Kiruddu, Kawempe ne Mulago eddwlairo ekkulu.

Kino kigendereddwamu obutaleka balwadde mabega, wabula nabo okujaguza ssekukulu nga banaabwe abalala.

Wabula Kusasaiera agambye nti emmere eno yabalwadde bokka, abajanjabi ssi bakuweebwa.