<div dir="auto"><em><strong>Bya Sadat Mbogo</strong></em></div>
<div dir="auto"></div>
<div dir="auto">Abadde katemba mwereere nga police y'e Buwama mu district ey'e Mpigi ekukunula omubbi mu suitcase.</div>
<div dir="auto"></div>
<div dir="auto">Katemba ono abadde wakati mu kabuga k'e Buwama police bw'ezinzeeko akazigo Ssaalongo Kafuuma Byekwaso mw'abadde asula ne family ye.</div>
<div dir="auto"></div>
<div dir="auto">Kigambibwa nti Ssaalongo azze abba abantu mu kitundu ng'asinga kunyaga bya mu nju okuli TV, woofer, emifaliso n'ebirala nga bw'amala n'abitunda.</div>
<div dir="auto"></div>
<div dir="auto">Mukyalawe Naalongo bw'ategedde nti bba ayiggibwa police, kwekumusonseka mu suitcase n'abikkako engoye okubuzaabuza, ebyembi police bw'ezze okwekebejja ennyumba, kumbe nga omukono gwa Ssaalongo gwerabiddwa ebweru.</div>
<div dir="auto"></div>
<div dir="auto">Agombeddwamu obwala police ng'ekulembeddwamu ajikulira e Buwama Albert Natumanya era mu kaseera kano akuumibwa mu kaduukulu nga n'omusango gw'obubbi gumaze okumuggulibwako nga kati alinze kugasimbagana na mulamuzi yeewozeeko.</div>