<em><strong>Bya samuel ssebuliba.</strong> </em>

Mu Somalia waliwo abaserikale ba police 160 abakolera wansi wa <strong>African Union </strong>abagenda okunyuka egwanga lino  oluvanyuma lw'okumala omwaka mulamba nga bali mu gwanga lino.

Bano beebamu ku baserikale abali mu gwanga lino nga batendeka banansi ba Somalia kungeri ey'okukuumamu emirembe .

Bwabadde ayogerera ku mukolo ogw'okusiibula bano, <strong>Simon Mulongo</strong>,nga ono y'amyuka omubaka w’omukago gwa Africa mu gwanga lino agambya nti emirembe gyonna egiri mu Somalia gituukidwako lwakubawo kwabantu bano.

Ono agambye nti mu kaseera kano business zitambula bulungi, bamusiga nsimbi beyongedde,wabula nga bino byonna bivudde ku mirembe egiri mu gwanga lino.