[caption id="attachment_18809" align="alignleft" width="274"]<a href="http://dembefm.ug/wp-content/uploads/Bukenya-1.jpg"><img class="size-full wp-image-18809" src="http://dembefm.ug/wp-content/uploads/Bukenya-1.jpg" alt="File Photo : Bukenya nga bamusitudde" width="274" height="184" /></a> File Photo : Bukenya nga bamusitudde[/caption]

Eyali ssabaminisita w’eggwanga  Amama Mbabazi ayongedde okufuna abawagizi abamwegattako.

Waliwo bannakibiina kya  Pressure for National union ekikulemberwa eyali omumyuka w’omukulembeze w’eggwanga Gilbert Bukenya abekutudde ku mukulembeze waabwe nebegatta ku Mbabazi.

Ekibinja kino kirimu abakulembeze abasoba mu 30 okuva mu disitulikiti nga Jinja, Busia, Pallisa, Luweero ,Nakaseke n’endala.

Bano era begatiddwako ekibinja ky’abawagizi b’ekibiina kya NRM abali eyo mu 20 okuva e Kasese nga nabo basuddewo NRM bawagire Mbabazi.

Bano baaniriziddwa ssabawandiisi w’ekibiina kya DP  Matthias Nsubuga n’akulembera omukago gwa  Go-Forward Hope Mwesigye.Matia ategezezza nga bwebali abasanyufu nti abantu abalala bagenda bongera obwesige mu Muntu waabwe gwebasimbyewo era n’awera okwongera okusakira Mbabazi obuwagizi.